|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΙΩΑΝΝΙΝΩΝΔΗΜΟΣ ΖΙΤΣΑΣΕΔΡΑ ΕΛΕΟΥΣΑ**ΓΡΑΦΕΙΟ ΔΗΜΑΡΧΟΥ**  |  **Ελεούσα,20/5/2015** |
| Ταχ. Δ/νση : Λεωφ. Ελευθερίας & Ευκλείδη454 45 Τηλ . :2653360026-2653360030Fax : 2651062794e-mail : zitsa@zitsa.gov.gr |   |

**ΔΥΟ ΠΑΡΑΣΤΑΣΕΙΣ ΠΑΡΑΣΚΕΥΗ ΚΑΙ ΚΥΡΙΑΚΗ**

**«Παντρολογήματα» από την ερασιτεχνική θεατρική ομάδα του Δήμου Ζίτσας**

Την κωμωδία του Νικολάι Γκόγκολ **«Παντρολογήματα»** παρουσιάζει φέτος το καλοκαίρι η ερασιτεχνική θεατρική ομάδα «Επί Σκηνής» του Δήμου Ζίτσας.

**Η πρώτη παράσταση την Παρασκευή** (22/5/2015) στο Σουφαρί Σεράι στις 8.30 το βράδυ **θα δοθεί για φιλανθρωπικούς σκοπούς** καθώς τα έσοδά της θα διατεθούν στο Τμήμα Ιωαννίνων του Ερυθρού Σταυρού. Θα ακολουθήσει η παράσταση της Κυριακής (24/5/2015) στο «Καμπέρειο» στις 9.15 το βράδυ στο πλαίσιο του Φεστιβάλ Ερασιτεχνικών θιάσων της ευρύτερης περιοχής των Ιωαννίνων με δωρεάν είσοδο για το κοινό και έπεται συνέχεια για όλο το καλοκαίρι.

ΛΙΓΑ ΛΟΓΙΑ ΓΙΑ ΤΟ ΕΡΓΟ:

 Τα «Παντρολογήματα» είναι μια κωμωδία αξιώσεων που πραγματεύεται τα θετικά και τα αρνητικά του γάμου. Αν και γράφτηκε από το Νικολάι Γκόγκολ πριν έναν αιώνα, λόγω του θέματός της και της εξαιρετικής γραφής του συγγραφέα παραμένει επίκαιρη. Το έργο περιγράφει τη γιορτή ενός γάμου, μέσα από διάφορες κωμικές καταστάσεις. Έμφαση δίνεται σε δύο αντιθετικούς χαρακτήρες, απ' τους οποίους βγαίνει έντονη κωμικότητα. Με βασικό ήρωα ένα αναποφάσιστο και νωθρό γεροντοπαλίκαρο, που πείθεται από μια προξενήτρα κι έναν φίλο του να ζητήσει σε γάμο την κόρη ενός εύπορου εμπόρου. Η συνέχεια επί σκηνής….

Παίζουν:

 **Μαρία Τζίμα, Πάνος Κυρίτσης, Πάνος Σιώνης, Αγγελική Παπαγίαννη, Μάγδα Καστάνη, Πέτρος Ζαφείρης, Νίκος Τζίμας Λάζαρος Μανούσης, Βίκυ Πανταζή, Τζένη Παναγιωτοπούλου Γιώργος Καψάλης.**

Συντελεστές:

Σκηνοθεσία- Διασκευή: **Νίκος Σφαιρόπουλος**

Σκηνικά : **Μαντώ Ματσάγκα**
Κοστούμια: **Λίζα Μπιντεβή**

Κατασκευή Σκηνικών: **Βαγγέλης Αλέξιου**